Fodor Réka

Segítek felfedezni az igazi hangod! ・magán énekórák Velem
2024-04-15 00:00 - 2025-04-25 23:59 UTC
Mindannyiunknak egyedülállóan szép hanggal és énekesi vonallal van megáldva.
A hangunk közvetlenül kapcsolódik az érzelmeinkhez.
Különböző érzelemfelszabadító gyakorlatok segítségével és ének technikák elsajátításával,
felszabadítjuk a hangunk rejtett képességeit.
A hangaktiválás egy átalakító folyamat, amely megnyitja a hangod valódi erejét.
A technikák elsajátításával, a komfortzónádból való kilépéssel, valamint a hangodban és a torkodban lévő blokkok feloldásával egy interaktív utazásra indulunk együtt.

Testünket rezonanciába, harmóniába tudjuk hozni, ha a hangunkkal dolgozunk és megnyitjuk azt.
segítek felfedezni az igazi hangodat, a természetes légzést és az ősi rezonancia technikákat alkalmazó testes gyakorláson keresztül.

Ennek a munkának a másik fele az önismeretről szól, mivel a hangunkkal érzéseket fejeznünk ki, így elkerülhetetlen a bennünk zajló folyamatokkal való szembesülés.

Ezek az órák mindig személyre szabottak, közösen megkeressük a neked megfelelő útat.

Ha érzed a hívást, jelentkezz a contact@rekafodor.com email címen.

Fedezd fel újra önmagad - Örömzene elvonulás
2025-08-14 08:00 - 2025-08-17 20:00 UTC | Pottyond, 260, Romania
Egy elvonulás, ahol hazatalálsz a lelkedhez.
Időpont: 2025. Aug. 14-17
Van egy út, amely befelé vezet. Az érzéseidhez, a tested bölcsességéhez, és ahhoz az erőhöz, ami mindig is benned volt. Ezen az úton most mi is végig kísérünk – gyengéden, figyelmesen, szeretettel.
Mindannyiunkban ott él a vágy a teljességre, a kapcsolódásra, az örömre. És a képesség is megvan bennünk arra, hogy áttörjük a régi minták falait – azokat, amiket generációról generációra cipeltünk. Amikor elkezdjük felismerni és átformálni ezeket a mintákat, valami új születik: egy szabadabb, szeretettelibb élet.
Ezen az elvonuláson egy olyan biztonságos teremtünk közösen, ahol együtt emlékezünk vissza arra, kik vagyunk valójában, ahol nem kell megfelelned semminek, csak jelen lenned.

Várunk, ha szeretnél:

kapcsolódni a belső forrásoddal és saját bölcsességeddel
gyógyítani és megerősíteni a tested és lelked kapuit jógával, énekmeditációval, holisztikus táncokkal
oldani a testedben rögzült feszültségeket és blokkokat
újra megérezni az alázat, a hála és az önátadás tiszta erejét
felfedezni önmagad mozdulatokon, érintésen, táncon és testmunkán keresztül
mélyen, őszintén és örömtelien kapcsolódni önmagaddal és másokkal

A mozgás, a zene, a közösség és a szeretet együttese egy különleges családdá formál bennünket – korra, élethelyzetre, nemre való tekintet nélkül. Legyél párban vagy egyedül, kezdő vagy tapasztalt úton járó – itt a helyed.
Ez nem csak egy elvonulás. Ez egy belső utazás. Egy hazatalálás. Egy emlékeztető arra, hogy szabad vagy, szerethető vagy, és nem vagy egyedül.
Gyere, és éld meg azt a könnyedséget, ami mindig is a tiéd volt.

Napi program:
1. nap – Üdvözlés és nyitás a megújulás felé
• Érkezés és bejelentkezés
• Nyitókör: biztonságos tér és mély emberi kapcsolódás megteremtése
• Az Átalakulási Útmutató és a Belső Fény Napló átadása
• Tisztulási rituálé: hangfürdő a stagnáló energiák felszabadítására

2. nap – Felfedezés és érzelmi felszabadítás
• Reggeli kundalini jóga és energiaföldelés
• Bodywork: kapcsolat az intuícióval, érzelmi blokkok oldása
• Hangaktiválás: belső elakadások áthangolása
• Közös oltáralkotás – a szent tér megerősítése
• Kreatív festőműhely: újrakapcsolódás a belső gyermekkel
• Kakaó szertartás – szívnyitás és érzékelés
• Testmunka az érzékek felébresztésére
• Sámáni utazás – a dobolás erejével mély belső utazás

3. nap – Kapcsolat a természettel
• Kundalini jóga: újjászületés a hajnalban
• Jeep túra a vad természetbe
• Természetben végzett meditáció és spirituális elmélyülés
• Nomád ebéd a szabad ég alatt
• Felszabadító rituálé: tánc a vadonban
• Manifesztációs workshop: szándékaink lehorgonyzása
• Afrikai ritmus és eksztatikus tánc – test és lélek ünneplése
• Tűz szertartás és énekkör – közös felszabadulás

4. nap – Az élet ünneplése
• Gyengéd reggeli jóga és meditáció
• Kontakt tánc – mély testi-lelki kapcsolódás
• Záró kör: hálaadás, megosztás, búcsúzás
• Ebéd és csomagolás

A tábort FODOR RÉKA (Csíkszereda) és MARIA AKAAL (Mexikó) tartják.
FODOR RÉKA Erdély szívéből érkező énekes, táncos és ütőhangszeres művész, akinek munkássága a hagyomány és a kortárs kísérletezés izgalmas találkozása. Egyedülálló módon ötvözi a tradicionális éneklésmódokat a modern hangkutatással, miközben érzékenyen figyeli a tér, a test és a hang egymásra hatását.
Művészi útját a természet hangjai, az emberi tapasztalatok, mozdulatok és kapcsolódások inspirálják. Előadásai és tanításai olyan szakrális terek, ahol a radikális improvizáció és a határaink tudatos felfedezése által új minőségeket élhetünk meg önmagunkból.
Réka elvonulásain és foglalkozásain a test és hang eszközeit használva vezet egy mélyebb jelenlét felé: dobszó, népdal, testhang, spontán ének, finom mozdulat vagy épp erőteljes ritmus – mind eszközzé válik, hogy felszínre hozza, ami bennünk él. Egyaránt épít a magyar és más népek zenei hagyományaira, miközben egy szabad, őszinte önkifejezést teremt, ahol minden résztvevő saját belső forrásával találkozhat.
„Nem a fizikai célok hajtanak, hanem egy létminőség, ahol a jelenlét válik hangsúlyossá. A zenén és mozgáson keresztül kapcsolódni – egymáshoz, a természethez, a lélekhez. Ez az, amit igazán át szeretnék adni” – vallja Réka.
Elvonulásai olyan terek, ahol újra medret kap az áramlás, hangot kap a csend, és testet ölt az a mélység, amit hétköznapjainkban oly ritkán érünk el.

MARIA AKAAL több mint húsz éve járja a Kundalini jóga ösvényét, mély, belső átalakulásokkal teli utazáson vezetve keresztül nemcsak önmagát, hanem azokat is, akik csatlakoznak hozzá. 15 évnyi tapasztalattal olyan tért képes létrehozni, ahol a test, a lélek és a szellem újra egymásra talál.
Bábaként és szülést segítőként évtizedek óta kísér új életeket a világra, miközben ősi és szakrális bölcsességeket ötvöz saját, intuitív megközelítésekkel. Munkája során a hagyományt a jelen pillanatban élő kreativitással fonja össze.
A tánc iránti szenvedélye nem csupán művészi önkifejezés, hanem gyógyító erő: a mozdulatok nyelvén szól azokhoz, akik keresik az egyensúlyt, az önazonosságot, vagy egyszerűen csak szeretnének mélyebben kapcsolódni önmagukhoz.
Maria minden találkozásban lehetőséget teremt a belső átalakulásra – szeretetteljes jelenléte és bölcsessége által sokan találnak vissza saját erejükhöz és valódi lényegükhöz.

IDŐPONT: 2025. Aug. 14-17

HELYSZÍN: Pottyond 260, Csíkszereda / Románia
(autóval Budapest-Csíkszereda 8-9 óra, vonattal 13 óra, busszal 12 óra)
Az utazás egyénileg történik, de telekocsik szervezésében is segítünk.
A tábor létszáma korlátozott, 26 fő.

RÉSZVÉTELI DÍJ: tartalmazza a napi 3 vegetáriánus étkezést, a programokon való részvételt és a szállást. A díj szállás kiválasztása függvényében változó.
Nagy ház: 151.000 ft
3 ágy/ szoba, 4 ágy/ szoba -2 szobában -3 ágy,

Kicsi házak: 142.000 ft
kemping jellegű kis faházak (emeletes ágyak -4 fő/ házikó)

Külön helység a konyha felett: 133.000 ft
2 személyes szoba és egy 4 személyes szoba (fürdő külön helységben)

Foglaló: 60.000 ft
A jelentkezésed csak a foglaló befizetésével lép érvénybe.
Lemondás esetén júl.31-ig a foglalót visszautaljuk, aug.1 -től való lemondás esetén a foglalót nem áll módunkban visszafizetni – átruházható ismerősre, barátra, illetve továbbvihető egy következő táborra.

Jelentkezés: a contact@rekafodor.com email címen.

Fedezd fel az önkifejezés és kommunikáció új dimenzióit, ahol a testi érzések, gondolatok és érzelmek összhangban kerülnek.
Csatlakozz hozzánk, és tapasztald meg a zene, a mozgás, a jóga és meditáció varázslatos, felszabadító világát!
Szeretettel várunk Réka és Akaal!

Takács Dorina, Fodor Réka és Kézdi Ilka improvizatív trió
2026-06-13 20:00 (Europe/Budapest) | PartiFecske Kultúrbisztró, Hrsz 1827, Pilismarót, 2028, Hungary
Takács Dorina, Fodor Réka és Kézdi Ilka improvizatív triója különleges zenei utazásra hívja a közönséget.
Időpont: 2026. Jún. 13., szombat

A három egyedi hangzásvilágú művész ezen az estén spontán zenei párbeszédben találkozik: ősi dallamok, intuitív improvizációk, elektronikus textúrák, természetes hangok és szabad zenei kapcsolódások születnek a pillanatban.

📍 Helyszín: PartiFecske
🗓 Időpont: június 13., szombat
🕗 Kezdés: 20:00

A koncert a Dunakanyar Közösségi Tér „Koncert a Parton” sorozatának része.

Hangkapu
2026-06-14 10:00 - 17:00 (Europe/Budapest) | HiHekaté, Káptalantóti, 8283
Hangkapu
Időpont: 2026. Jún. 14.

A hang, mint az egyik legerőteljesebb hangszer bennünk, kapuvá válik, általa nem csupán kommunikálunk, feltárulunk.
A hang érzelmeket, emlékeket és igazságot hordoz.
Megkerüli az elmét, és közvetlenül a lényünk mélyebb rétegeiből szól.
Amikor igazán hallgatunk, nem csak hangot hallunk, hanem érezzük is a másik embert.
A hanggal való munka egy transzformatív folyamat. Arra hív, hogy meglágyítsuk a maszkokat, túllépjünk a berögzült mintákon, és őszintén találkozzunk önmagunkkal. Ebben a találkozásban egy mélyebb tér nyílik meg, a tiszta jelenlét tere, ahol semmit nem kell megjavítani, és minden úgy lehet, ahogy van.
Ebből a térből születik a kreativitás.
Ahhoz, hogy ebbe a térbe belépjünk, újra kapcsolódunk a belső gyermekhez, ahhoz a részünkhöz, amely kíváncsi, játékos és szabad.
Mi lenne, ha az élet minden területén ebből a térből élnénk?
Mi lenne, ha a kommunikációnk, a kapcsolataink, az egymáshoz való viszonyulásunk is ebből az autentikus jelenlétből fakadna?
Akkor a kapcsolódás valódivá válna.
A kifejezés őszintévé válna.
Az élet közvetlenné válna.
A hang híddá válik a láthatatlan felé. Lehetővé teszi, hogy ami kimondatlan volt, kifejeződjön, ami rejtett volt, megélhetővé váljon.
Ez a kreatív kifejezés gyógyítássá válik, átalakulássá válik és végső soron kapcsolódássá önmagunkhoz, egymáshoz és az élethez.
Az élet nem egy megoldandó feladat, hanem egy megtapasztalandó tér. Tele szépséggel, kíváncsisággal és folyamatos kibontakozással.
Amikor megengedjük magunknak, hogy megnyíljunk, jelen legyünk és kitáguljunk, teret hozunk létre magunkban arra, hogy adjunk, osszunk és szeressünk.
A közös éneklés segít emlékezni,
emlékezni arra a szabadságra, hogy hogyan alkossunk, érezzünk, kifejezzünk és egyszerűen csak legyünk.

Fodor Réka
Erdély szívéből érkeztem, gyökereim az erdélyi-magyar népzene , de a különböző kultúrák népzenéjeésa szabad, kortárs hangkísérletezés egyaránt befolyásolj az utam,az embert, akivé ma váltam, ahogyan élem és kifejezem magam.
Szeretek játszani a hanggal, a ritmussal, a testtel és azzal, hogyan hatnak egymásra a térben.
A foglalkozásaimon mozgásjáték és a hang segítségével vezetlek egy olyan jelenlétbe, ahol egyre közelebb kerülhetünk önmagunk megismeréséhez.
Sokat merítek mindenféle népnek a zenei hagyományaiból, de számomra a legfontosabb egy szabad, őszinte tér megteremtése, ahol mindenki kapcsolódhat a saját belső hangjához és természetes önkifejezéséhez.

Program: légzés, hangképzés, hangtechnika, improvizációs gyakorlatok, csakra-hangok, hangrezgés, hangfürdő, minden olyan játékos eszköz, ami segít közelebb jutni önmagunkhoz.

IDŐPONT: 2026. Jún. 14. Vas 10:00-17:00

HELYSZÍN: Hi-Hekaté, Káptalantóti

RÉSZVÉTELI DÍJ: 108 € / 39.000 Ft

Jelentkezés: a contact@rekafodor.com email címen.

HangKapu:
Emlékezz arra, aki vagy!
